### Beslutning

Godkendt.

For stemte A, B, C, F, O, V, Ø og Kalundborg-listen

Imod stemte Frit Borgerligt Fællesskab med bemærkning om, at pengene bør anvendes til vedligehold af kommunens øvrige bygninger.

Afbud: Per Lauritsen

### Sagsfremstilling

## Resume og sagens baggrund

På investeringsoversigten for 2025 er der afsat et rådighedsbeløb på i alt 10,82 mio. kr.
til etablering af professionel scene i hal 1 i Kalundborg. Med denne sag søges der om en frigivelse af 2,0 mio. kr. af beløbet i 2025.

## Indstillinger

Direktøren indstiller, at der gives en anlægsbevilling på i alt 2,0 mio. kr. finansieret
af rådighedsbeløbet i 2025 til aflønning af rådgivere med mere.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

På investeringsoversigten for 2025 er der afsat et rådighedsbeløb på i alt 10,82 mio. kr.
til etablering af professionel scene i hal 1 i Kalundborg. Der er tidligere søgt om 0,3 mio. kr. til igangsætningen af projektet og honorering af rådgivere. Der søges nu om en frigivelse på 2,0 mio. kr.

Udførelsen af projektet påbegyndes umiddelbart efter afslutningen af projekteringen og forventes at strække sig over foråret og sommeren 2026. Arbejdet tilrettelægges med henblik på, at hallen står klar til ibrugtagning ved starten af sæson 2026/27. Tidsplanen er lagt med fokus på rettidig aflevering og koordinering med øvrige aktiviteter i hallen.

## Økonomiske konsekvenser

Der gives en anlægsbevilling på 2,0 mio. kr. til honorering af rådgivere m.m. Bevillingen finansieres af det afsatte rådighedsbeløb i 2025.

Restrådighedsbeløbet vil herefter udgøre 8,52 mio. kr.

[adresse] bemærkninger er indarbejdet i sagen.

### Sagens forløb

09/10/2025 Teknik- og Miljøudvalget

Anbefales.

Einar Petersen (Frit Borgerligt Fællesskab) stemmer imod.

22/10/2025 Økonomiudvalget

Anbefales

Einar Petersen (Frit Borgerligt Fællesskab) stemmer imod.